CELEX: 62020TN0576
Language: lt
Date: 2020-09-17 00:00:00
Title: Byla T-576/20: 2020 m. rugsėjo 17 d. pareikštas ieškinys byloje Evropská vodní doprava-sped. ir kt. / Parlamentas ir Taryba

2020 12 14   
            
            
               LT
            
            
               Europos Sąjungos oficialusis leidinys
            
            
               C 433/53
            
         
      2020 m. rugsėjo 17 d. pareikštas ieškinys byloje Evropská vodní doprava-sped. ir kt. / Parlamentas ir Taryba
      
      (Byla T-576/20)
      (2020/C 433/68)
      Proceso kalba: vokiečių
      
         Šalys
      
      
         Ieškovai: Evropská vodní doprava-sped. s. r. o. (Praha, Čekijos Respublika), Konakl s. r. o. (Klíčany, Čekijos Respublika), Eurex AD s. r. o. (Děčín, Čekijos Respublika), Ladislav Říha (Heřmanov, Čekijos Respublika), Vladimír Hurych (Ūstis prie Labės, Čekijos Respublika) atstovaujami advokato A. Verny
      
         Atsakovai: Europos Parlamentas ir Europos Sąjungos Taryba
      
         Reikalavimai
      
      Ieškovai Bendrojo Teismo prašo:
      
                  —
               
               
                  pripažinti negaliojančiu Reglamentą (ES) 2020/1054 (1), kuriuo iš dalies keičiami reglamentai (EB) Nr. 561/2006 ir (ES) Nr. 165/2014, priimtą remiantis Direktyva (ES) 2018/957 (2), kuria iš dalies keičiama Direktyva 96/71/EB (3) dėl darbuotojų komandiravimo,
               
            
                  —
               
               
                  pripažinti negaliojančiu Reglamentą (ES) 2020/1055 (4), kuriuo iš dalies keičiami reglamentai (EB) Nr. 1071/2009, (EB) Nr. 1072/2009 ir (ES) 1024/2012, priimtą remiantis Direktyva (ES) 2018/957, kuria iš dalies keičiama Direktyva 96/71/EB dėl darbuotojų komandiravimo,
               
            
                  —
               
               
                  pripažinti negaliojančia Direktyvą (ES) 2020/1057 (5), kuria nustatomos su direktyvomis 96/71/EB ir 2014/67/ES susijusios taisyklės ir iš dalies keičiama Direktyva 2006/22/EB (6), ir kuri priimta remiantis Direktyva (ES) 2018/957, kuria iš dalies keičiama Direktyva 96/71/EB dėl darbuotojų komandiravimo,
               
            
                  —
               
               
                  jeigu bus nuspręsta, kad tai leistina – sujungti šią bylą su bylomis C-626/18 ir C-620/18, pagal analogiją taikant Bendrojo Teismo procedūros reglamento 68 straipsnį, kad būtų bendrai priimtas sprendimas,
               
            
                  —
               
               
                  priteisti iš Europos Parlamento ir Europos Sąjungos Tarybos bylinėjimosi išlaidas pagal Bendrojo Teismo procedūros reglamento 87 straipsnio 2 dalį.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi šiais pagrindais.
      Remiantis pirmais trimis reikalavimais, nurodytais ieškinyje, pareikštame laikantis nustatytų terminų, ginčo dalykas pirmiausia yra Europos Parlamento ir Europos Tarybos teisėkūros normos, priimtos remiantis Direktyva (ES) 2018/957, kuria iš dalies keičiama Direktyva 96/71/EB dėl darbuotojų komandiravimo, kurios tariamai diskriminuoja ieškovus ar sudaro jiems konkurencijos teisės požiūriu nepalankias sąlygas.
      Pirmiau minėtų teisėkūros normų turinys labai palankus kelių transporto sektoriui vadinamojo „mobilumo paketo“ forma, palyginti su ieškovams vis dar privalomai taikytinomis taisyklėmis pagal Direktyvą (ES) 2018/957.
      Jei šie reikalavimai nebūtų patenkinti, ieškovai, kaip ir Lenkijos Respublika byloje C-626/18 ir Vengrijos Respublika byloje C-620/18, prašo pripažinti Direktyvą (ES) 2018/957 iš dalies arba, nepatenkinus šio reikalavimo, visiškai negaliojančia, nes ši direktyva yra pirmiau nurodytos diskriminacijos ieškovų paslaugų sektoriuje pagrindas.
      
         (1)  2020 m. liepos 15 d. Europos Parlamento ir Tarybos reglamentas (ES) 2020/1054, kuriuo iš dalies keičiami Reglamentas (EB) Nr. 561/2006, kiek tai susiję su būtiniausiais reikalavimais dėl maksimalios kasdienio bei kassavaitinio vairavimo trukmės, minimalių pertraukų ir kasdienio bei kassavaitinio poilsio laikotarpių, ir Reglamentas (ES) Nr. 165/2014, kiek tai susiję su vietos nustatymu tachografais (OL L 249, 2020, p. 1).
      
         (2)  2018 m. birželio 28 d. Europos Parlamento ir Tarybos direktyva (ES) 2018/957, kuria iš dalies keičiama Direktyva 96/71/EB dėl darbuotojų komandiravimo paslaugų teikimo sistemoje (OL L 173, 2018, p. 16).
      
         (3)  1996 m. gruodžio 16 d. Europos Parlamento ir Tarybos direktyva 96/71/EB dėl darbuotojų komandiravimo paslaugų teikimo sistemoje (OL L 18, 1997, p. 1; 2004 m. specialusis leidimas lietuvių k., 5 sk., 2 t., p. 431).
      
         (4)  2020 m. liepos 15 d. Europos Parlamento ir Tarybos reglamentas (ES) 2020/1055, kuriuo iš dalies keičiami reglamentai (EB) Nr. 1071/2009, (EB) Nr. 1072/2009 ir (ES) Nr. 1024/2012, siekiant juos suderinti su pokyčiais kelių transporto sektoriuje (OL L 249, 2020, p. 17).
      
         (5)  2020 m. liepos 15 d. Europos Parlamento ir Tarybos direktyva (ES) 2020/1057, kuria nustatomos konkrečios su Direktyva 96/71/EB ir Direktyva 2014/67/ES susijusios kelių transporto vairuotojų komandiravimo taisyklės ir iš dalies keičiami Direktyva 2006/22/EB, kiek tai susiję su vykdymo užtikrinimo reikalavimais, ir Reglamentas (ES) Nr. 1024/2012 (OL L 249, 2020, p. 49).
      
         (6)  2006 m. kovo 15 d. Europos Parlamento ir Tarybos direktyva 2006/22/EB dėl būtiniausių sąlygų Tarybos reglamentams (EEB) Nr. 3820/85 ir (EEB) Nr. 3821/85 dėl su kelių transporto veikla susijusių socialinių teisės aktų įgyvendinti ir panaikinanti Direktyvą 88/599/EEB (OL L 102, 2006, p. 35).